**ΠΑΝΕΠΙΣΤΗΜΙΟ ΑΘΗΝΩΝ, ΠΤΔΕ**

**ΕΑΡΙΝΟ ΕΞΑΜΗΝΟ 2024**

***«Συμβουλευτική, Επαγγελματικός Προσανατολισμός***

***και Αποκατάσταση στην Ειδική Αγωγή***

**(ΥΠΕΥΘΥΝΟΙ ΚΑΘΗΓΗΤΕΣ ΑΛΕΥΡΙΑΔΟΥ-ΑΝΤΩΝΙΟΥ)**

**ΟΔΗΓΙΕΣ ΕΡΓΑΣΙΑΣ (ΥΠΕΥΘΥΝΗ ΚΑΘΗΓΗΤΡΙΑ Κ. ΑΛΕΥΡΙΑΔΟΥ) (60% ΤΗΣ ΣΥΝΟΛΙΚΗΣ ΒΑΘΜΟΛΟΓΙΑΣ)**

Υποχρεωτική συγγραφή εργασίας (1-3 ατόμων). Βιβλιογραφική ανασκόπηση σε θέματα σχετικά με τη συμβουλευτική, τον επαγγελματικό προσανατολισμό, τη μετάβαση ατόμων με ειδικές εκπαιδευτικές ανάγκες ή/και αναπηριες. Οι εργασίες θα είναι έκτασης από 3.500 μέχρι 7.000 λέξεις (18-20 σελίδες για 3 άτομα, 12-15 σελίδες για τα 1-2 άτομα) (**ΔΕΝ συνυπολογίζονται το εξώφυλλο, τα περιεχόμενα, η περίληψη 250 λέξεων και η βιβλιογραφία)** (Times New Roman 12’, 1,5 διάστιχο, πλήρης στοίχιση) και θα συνοδεύονται από 10-15 τουλάχιστον βιβλιογραφικές παραπομπές (**εκ των οποίων το 70% θα πρέπει να είναι σύγχρονες –των τελευταίων 15 ετών περίπου- ξενόγλωσσες**). Οι βιβλιογραφικές παραπομπές θα πρέπει να είναι **άμεσες και όχι έμμεσες** και να βασίζονται σε έρευνες επιστημονικών περιοδικών κυρίως, και όχι σε βιβλία και να είναι γραμμένες σύμφωνα με το **ΑPA6th edition (αποστέλλονται οι σχετικές οδηγίες)**. Οι εργασίες θα αποσταλούν ηλεκτρονικά στο email: alevriadoua@yahoo.com έως τις 23 Ιουνίου 2024 (ώρα 24.00 το βράδυ). Για προτεινόμενη βιβλιογραφία συμβουλευτείτε τις βάσεις δεδομένων του Πανεπιστημίου, και το διαδίκτυο (www.scholar.google.com). Για περαιτέρω διευκρινίσεις και οδηγίες επικοινωνήστε με την κ. Aναστασία Αλευριάδου στο email για γρήγορη επικοινωνία. **ΠΑΡΑΚΑΛΩ ΟΤΑΝ ΣΤΕΛΝΕΤΕ EMAIL ΝΑ ΑΝΑΦΕΡΕΤΕ ΣΤΟ ΘΕΜΑ ΤΟ ΜΑΘΗΜΑ ΜΕ ΤΟ ΕΠΙΘΕΤΟ ΣΑΣ ΚΑΙ ΠΜΣ ΠΤΔΕ ΠΑΝ/ΜΙΟ ΑΘΗΝΩΝ.**

Από τα παρακάτω προτεινόμενα θέματα επιλέξτε μόνο **ένα (1)**.

**Παρακαλώ να αποστείλετε email στην υπεύθυνη καθηγήτρια κ. Αλευριάδου έως τις 13/5/2024(ώρα 24.00) μόνο το θέμα που έχετε επιλέξει και τα μέλη της ομάδας σας ονομαστικά!**

Η εργασία θα πρέπει να αποδεικνύει ότι οι μεταπτυχιακοί φοιτητές/τριες κατέχουν σε βάθος το αντικείμενο και διαθέτουν την κριτική ικανότητα να μεταδώσουν τη γνώση αυτή με σαφή και επιστημονικό λόγο. Η εργασία οφείλει να εμφανίζει συστηματική (επικαιροποιημένη) ανασκόπηση του πεδίου, η οποία θα παρουσιάζεται κατά τρόπο που θα αποδεικνύει την αφομοίωσή της από τους μεταπτυχιακούς φοιτητές/τριες. Μέγιστης σημασίας είναι η κριτική μέσω της παρουσίασης σύγχρονων ξενόγλωσσων ερευνών από επιστημονικά περιοδικά. **ΤΟ ΚΕΙΜΕΝΟ ΣΑΣ ΘΑ ΕΧΕΙ ΤΗ ΜΟΡΦΗ ΕΝΟΣ ΕΠΙΣΤΗΜΟΝΙΚΟΥ ΑΡΘΡΟΥ (ΣΥΣΤΗΜΑΤΙΚΗ ΑΝΑΣΚΟΠΗΣΗ ΤΟΥ ΠΕΔΙΟΥ-ΔΕΙΤΕ ΚΑΙ ΤΟ ΣΧΕΤΙΚΟ ΑΡΘΡΟ ΠΟΥ ΣΑΣ ΕΧΩ ΑΠΟΣΤΕΙΛΕΙ ΩΣ ΣΥΝΟΔΕΥΤΙΚΟ-ΠΡΟΤΥΠΟ)**

Πιο συγκεκριμένα η εργασία θα πρέπει να:

 Έχει μια ξεκάθαρη δομή η οποία θα οριοθετεί και θα οδηγεί εξελικτικά σε μία κριτική θέση που κορυφώνεται στη συζήτηση. Συστήνεται όπως τα διάφορα μέρη της εργασίας να συνδέονται μεταξύ τους.

 Επιδεικνύει κριτική σκέψη ώστε να αποτελεί αυθεντική συμβολή κι όχι ΑΠΛΏΣ μια περιγραφή ή περίληψη άλλων θέσεων και ιδεών, καθώς αποτελεί συστηματική ανασκόπηση του πεδίου.

 Αναγνωρίζει και να κατανοεί την ύπαρξη πολλαπλών θέσεων χωρίς να τις παραθέτει απλά κι επιφανειακά. Θα αναφέρει τα μέσα και τα αποτελέσματα των σχετικών ερευνών.

 Υποστηρίζει με επιχειρήματα και αποδείξεις που βασίζονται σε έγκυρες πηγές με την αντίστοιχη βιβλιογραφία, ακολουθώντας τις οδηγίες μιας συστηματικής ανασκόπησης του πεδίου και μελετώντας και το σχετικό άρθρο πρότυπο που συνοδεύει τις παρούσες οδηγίες.

 Αποδεικνύει ότι ο/η μεταπτυχιακός φοιτητής/τρια σκέφτεται βαθύτερα, αναγνωρίζει την πολυπλοκότητα και δεν προτείνει απλές λύσεις σε πολύπλοκα προβλήματα.

 Είναι γραμμένη με απλό, κατανοητό τρόπο (αλλά όχι δημοσιογραφικό λόγο εντυπωσιασμού και παράθεσης), αλλά και συγχρόνως μεστό (γεμάτο νόημα), με σωστή ορθογραφία και σύνταξη.

 Έχει εξώφυλλο, στο οποίο θα αναγράφονται ο τίτλος του μαθήματος, της εργασίας, της διδάσκουσας, των φοιτητών/τριών που την παραδίδουν (ονοματεπώνυμο και αριθμό φοιτητικής ταυτότητας) και του πανεπιστημίου.

 Έχει μια εισαγωγή (εκτάσεως 1 - 2 παραγράφων), όπου αναφέρεται το θέμα που πραγματεύεται η εργασία σας, τη σκοπιμότητα /σημαντικότητα/ αξία της μελέτης του θέματος, το σκοπό και τους στόχους της εργασίας σας και τέλος τη διάρθρωση της όλης εργασίας (επιγραμματικά τα κεφάλαια /ενότητες που ακολουθούν και συνθέτουν την εργασία)

 Στη συνέχεια, συστήνεται ο διαχωρισμός της εργασίας σε υποενότητες (μέρη) σύμφωνα με το άρθρο -πρότυπο. Στο τέλος, μετά τη συζήτηση (discussion) θα πρέπει να υπάρχει μια συντομη αναφορά σε σχέση με τους περιορισμούς της συγκεκριμένης έρευνάς σας που εντάσσεται στην συστηματική ανασκόπηση του πεδίου.

 Η εργασία θα πρέπει απαραιτήτως να περιέχει Πίνακα με τις καταγραφές και την παρουσιαση των σχετικών ερευνών και τις περιγραφές τους. (δείτε και το άρθρο-πρότυπο που σας έστειλα).

**ΘΕΜΑΤΑ**

**ΠΡΟΤΕΙΝΟΜΕΝΑ ΘΕΜΑΤΑ [Η ΛΙΣΤΑ ΕΙΝΑΙ ΕΝΔΕΙΚΤΙΚΗ).ΣΑΣ ΤΟΝΙΖΩ ΠΩΣ ΕΙΝΑΙ ΑΞΟΝΕΣ ΚΑΙ ΟΧΙ ΘΕΜΑΤΑ. ΕΣΕΙΣ ΜΕ ΤΗΝ ΒΙΒΛΙΟΓΡΑΦΙΚΗ ΑΝΑΖΗΤΗΣΗ ΘΑ ΣΥΓΚΕΚΡΙΜΕΝΟΠΟΙΗΣΕΤΕ (ΕΞΕΙΔΙΚΕΥΣΕΤΕ) ΤΟ ΑΚΡΙΒΕΣ ΣΑΣ ΘΕΜΑ!**

Μπορείτε να προτείνετε άλλο θέμα εκτός του παρακάτω καταλόγου, φτάνει να γίνεται αναφορά σε θέματα επαγγελματικής συμβουλευτικής, κατάρτισης, μετάβασης και (προ) επαγγελματικών δεξιοτήτων σε μαθητές με ειδικές εκπαιδευτικές ανάγκες ή/και αναπηρίες. **Σε κάθε περίπτωση θα μου αποστείλετε το θέμα που προτείνετε είτε είναι εντός, είτε είναι εκτός καταλόγου (αφού το έχετε επεξεργαστεί και το έχετε συγκεκριμενοποιήσει ΚΑΙ ΤΟ ΕΧΕΤΕ ΨΑΞΕΙ ΕΠΙΣΤΑΜΕΝΩΣ ΣΤΙΣ ΒΑΣΕΙΣ ΔΕΔΟΜΕΝΩΝ). Αφού εγκριθεί ως σχετικό από τη διδάσκουσα, τότε μόνο μπορείτε να ξεκινήσετε την εργασία σας.**

1.Διαδικασίες μετάβασης εφήβων με ειδικές μαθησιακές δυσκολίες στην μεταδευτεροβάθμια εκπαίδευση και στην Τριτοβάθμια εκπαίδευση

2.Θέματα Επαγγελματικής Συμβουλευτικής σε άτομα με ΔΕΠ-Υ

3.ΕΠΕ και ζητήματα μετάβασης για μαθητές με ειδικές εκπαιδευτικές ανάγκες ή/και αναπηρίες

4.Επαγγελματική εκπαίδευση και κατάρτιση ατόμων με νοητική αναπηρία

5. Προεπαγγελματικές δεξιότητες σε νήπια και παιδια με αναπηρίες

6. Εργασία, επαγγελματική αποκατάσταση και προκλήσεις για άτομα με ΔΑΦ

7.Εργασία, επαγγελματική αποκατάσταση και προκλήσεις σε άτομα με νοητική αναπηρία

8. Ο ρόλος της υποστηρικτικής τεχνολογίας στη μεταβαση των ατόμων με σωματικές αναπηρίες στην αγορά εργασίας

9.Προγράμματα μετάβασης από το σχολείο στην αγορά εργασίας για κωφούς/βαρήκοους μαθητές

10.Η μετάβαση στην εργασία και ευκαιρίες μεταδευτεροβάθμιας εκπαίδευσης σε άτομα με χαμηλή όραση /τύφλωση

11.Μετάβαση και χαρισματικοί μαθητές

12.Σχεδιάζοντας μεταβάσεις για τα άτομα με αναπηρία από την εκπαίδευση στην αγορά εργασίας

13.Τεκμηριωμένες πρακτικές και προβλεπτικοί παράγοντες για την επιτυχή μετάβαση των ατόμων με ειδικές εκπαιδευτικές ανάγκες ή/και αναπηρίες στην αγορά εργασίας

14. Γονείς ατόμων με αναπηρίες και εαγγεματική ένταξη-Συμβουλευτική γονέων

15. Επαγγελματική Εκπαίδευση και κατάρτιση ατόμων με ειδικές εκπαιδευτικές ανάγκες ή/και αναπηρίες -Σύγκριση Ελλάδος με άλλες χώρες (Συγκριτική προσέγγιση)

Ή ΜΠΟΡΕΙΤΕ ΝΑ ΠΡΟΤΕΙΝΕΤΕ ΚΑΠΟΙΟ ΑΛΛΟ ΘΕΜΑ ΠΟΥ ΝΑ ΕΜΠΙΠΤΕΙ ΣΤΟ ΘΕΜΑ ΤΗΣ ΕΠΑΓΓΕΛΜΑΤΙΚΉΣ ΣΥΜΒΟΥΛΕΥΤΙΚΗΣ, ΤΟΥ ΕΠΑΓΓΕΛΜΑΤΙΚΟΥ ΠΡΟΣΑΝΤΟΛΙΣΜΟΥ ΤΩΝ ΑΤΟΜΩΝ ΜΕ ΕΙΔΙΚΕΣ ΕΚΠΑΙΔΥΕΤΙΚΕΣ ΑΝΑΓΚΕΣ Ή/ΚΑΙ ΑΝΑΠΗΡΙΕΣ.

**Επίσης λάβετε υπόψη σας λέξεις –συνδέσμους μεταξύ παραγράφων, όπως παρόμοια, αντίθετα, από την άλλη κτλ**

**ΣΗΜ1. Κάθε ομάδα ορίζει ένα άτομο (υπεύθυνο) που αποστέλλει την εργασία, ζητά ανατροφοδότηση κτλ. Δεν χρειάζεται για παράδειγμα και τα 3 μέλη μιας ομάδας να μου αποστείλουν την εργασία! Στην πρώτη σελίδα αναγράφονται όλα τα στοιχεία των μελών της ομάδας (ονοματεπώνυμο, αριθμός μητρώου). Όταν αποσταλεί η τελική εργασία θα σας στείλω ηλεκτρονικό μήνυμα ότι την έχω παραλάβει. Σε περίπτωση που δε λάβετε τέτοιο μήνυμα εντός 3 ημερών, ξαναστείλετε μήνυμα υπενθύμισης.**

**ΣΗΜ2. Υποχρεωτικά στην εργασία περιλαμβάνεται Πίνακας με τις έρευνες που εμπεριέχονται.**

**ΣΗΜ3. Θα πρέπει να χρησιμοποιήσετε 3 βάσεις δεδομένων υποχρεωτικά. Μια είναι η scopus. Συμβουλευθείτε και το σχετικό άρθρο πρότυπο που σας ανέφερα.**

**ΣΗΜ4.Όταν μου αποστειλετε το θέμα και τα μέλη της ομάδας προς έγκριση, παρακαλώ γνωστοποιείστε μου σύντομα τις βάσεις δεδομένων που χρησιμοποιήσατε και τα σχετικά άρθρα που βρήκατε (όχι ως επισυναπτόμενα αλλα τον τελικό αριθμό και τις λέξεις-κλειδιά).**

**Β ΜΕΡΟΣ (ΥΠΕΥΘΥΝΟΣ ΚΑΘΗΓΗΤΗΣ Α.Σ ΑΝΤΩΝΙΟΥ) (40% ΤΗΣ ΤΕΛΙΚΗΣ ΒΑΘΜΟΛΟΓΙΑΣ)**

**Δημιουργία και παρουσίαση PowerPoint που θα βασίζεται στην εργασία που θα κάνετε. Θα λάβετε πληροφορίες από τον κ. Αντωνίου.**

ΕΥΧΑΡΙΣΤΟΥΜΕ ΘΕΡΜΑ ΓΙΑ ΤΗ ΣΥΝΕΡΓΑΣΙΑ

Α. ΑΛΕΥΡΙΑΔΟΥ - Α. Σ. ΑΝΤΩΝΙΟΥ